บาทเปิด 32.09 บาทต่อดอลลาร์ แนวโน้มทรงตัว
เงินบาทเปิดตลาด 32.09 บาทต่อดอลลาร์ แนวโน้มทรงตัว รอติดตามผลสรุปการคลายล็อกดาวน์ระยะที่ 2 จากศบค.
15 พ.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.09 บาท/ดอลลาร์ แข็งค่าจากปิดตลาดเย็นวานนี้ที่ระดับ 32.10/12 บาท/ดอลลาร์ ทิศทางทรงตัวรอปัจจัยใหม่เข้ามา โดยปัจจัยภายในเป็นเรื่องการผ่อนคลายมาตรการของศูนย์บริหารสถานการณ์โควิด-19
"เงินบาทแข็งค่าจากเย็นวานนี้แต่ทรงตัวนิ่งๆ รอปัจจัยใหม่เข้ามา วันนี้จะมีเรื่อง ศบค.ปลดล็อก" นักบริหารเงิน ระบุ
นักบริหารเงิน คาดกรอบการเคลื่อนไหวของเงินบาทวันนี้จะอยู่ที่ 32.00-32.15 บาท/ดอลลาร์